Praktiese waarde duidelik gemaak — Wagtoring – AANLYN BIBLIOTEEK
th studie 13 bl. 16
Praktiese waarde duidelik gemaak
Leer hoe om beter te lees en onderrig
’n Goeie inleiding
Probeer om die hart te bereik
Leersaam vir jou gehoor
WAT JY MOET DOEN: Help jou gehoor om te verstaan hoe die onderwerp hulle lewe raak, en wys hoe hulle kan toepas wat hulle leer.
HOE OM DIT TE DOEN:
Dink aan diegene wat na jou luister. Dink na oor hoekom hulle die inligting moet hoor en watter punte hulle veral sal help.
Wys regdeur jou aanbieding hoe die inligting toegepas kan word. Van die begin af moet elke persoon wat na jou luister, voel: ‘Dit is op my van toepassing.’ Terwyl jy elke hoofgedagte bespreek, moet jy wys hoe dit toegepas kan word. Wees spesifiek.
Bespreek die toepassing van Bybelbeginsels op ’n liefdevolle manier wat wys dat jy verstaan hoe jou gehoor voel. In plaas daarvan om hulle skuldig te laat voel, moet jy hulle liefde en geloof versterk. Jy moet die vertroue hê dat hulle hart hulle sal motiveer om die regte ding te doen.
IN DIE BEDIENING
Wanneer jy vir velddiens voorberei, moet jy dink aan wat in die nuus is en waarin mense in jou gebied dalk sal belangstel. Wanneer jy met mense gesels, kan jy jou aanbieding aanpas en oor dinge praat waaroor hulle bekommerd is. Vra taktvolle vrae om uit te vind waaroor die persoon bekommerd is en waarin hy belangstel. Luister na wat hy sê, en pas jou aanbieding daarby aan.